laion/Wikipedia-Exotic huggingface dataset:
יומנו של חנון - המלחמה הקרה

יומנו של חנון- המלחמה הקרה (באנגלית: Diary of a Wimpy Kid: The Meltdown) הוא הספר ה-13 בסדרת הספרים "יומנו של חנון" של הסופר והמאייר האמריקאי ג'ף קיני. הספר יצא לאור בעברית בשנת 2018 בתרגומו של ארז אשרוב בהוצאת כנרת. הספר כתוב במבנה ובסגנון ששימש לכתיבת שאר ספרי הסדרה, והוא מודפס באותיות כתב עגולות המדמות יומן הנכתב בכתב יד. גרג הפלי, גיבור הסדרה, לא אוהב את החורף. אם זה היה תלוי בו, הוא היה ישן עד תחילת האביב או רובץ מול המסך עטוף בשמיכה, אך הוריו חושבים אחרת ורוצים שישחק בחוץ עם חבריו ויפתח כישורים חברתיים. בנוסף, קבעה אמו חוק חדש בבית: בסופי שבוע פעילות מול מסכים אסורה כדי שיהיה יותר רוגע בבית. גרג מרגיש שהוא לא צריך חברים נוספים מלבד חברו ראולי ג'פרסון, אך כשהוא מגיע אליו כדי להעביר את הזמן, הוא מוצא את ראולי מחוץ לבית. גרג וראולי מחפשים מה לעשות, ואז אביו של גרג מספר להם על משחקים אפשריים בשלג מתקופת הילדות שלו. יום אחד מחליטים גרג וראולי לבנות מבצר שלג כמו שבנה אביו של גרג בילדותו. למחרת חוזרים גרג וראולי למגרש שבו בנו את המבצר שלהם ומגלים שכל המגרש מלא בטירות כמו שלהם והם מבינים שעליהם לכבוש את המבצר שלהם בחזרה, אך הם נקלעים למלחמת שלג מקפיאה. ערך מורחב – יומנו של חנון - דמויות גרגורי (גרג) הפלי: גיבור הספר. נער מתבגר. פרנק הפלי: אביהם של רודריק, גרג ומני ובעלה של סוזן שמשכנע את גרג לצאת למלחמה. סוזן הפלי: אמא של רודריק, גרג ומני. מכריחה את גרג לשחק בחוץ בשלג. ראולי ג'פרסון: חברו הטוב ביותר של גרג שיוצא לשחק איתו בחוץ. מני הפלי: אחיו הקטן של גרג. רודריק הפלי: אחיו הגדול של גרג. החזיר: החזיר של משפחת הפלי, נעלם בתחילת הספר. טרוור ניקס: ילד שגר פעם ברחוב סארי העליון ועבר לגור ברחוב סארי התחתון. מקלי מינגו: המנהיג של בני מינגו. לובש חגורה עם אבזם גדול. אתר האינטרנט הרשמי של יומנו של חנון - המלחמה הקרה קדימון הספר, סרטון באתר יוטיוב
פרנק צרפתי

הפרנק הצרפתי (בצרפתית: Franc français) היה ההילך החוקי ששימש את צרפת עד המעבר של צרפת ורוב המדינות האחרות של האיחוד האירופי לאירו. כל פרנק כלל 100 סנטים. המלך ז'אן השני היה המפיץ הראשון של הפרנק הצרפתי. בשנת 1795 השוותה אותו הממשלה המהפכנית של צרפת ל-4.5 גרם של כסף. חמש שנים לאחר מכן, ב-1800, מיסד נפוליאון את ניהול הפרנק על ידי הקמת בנק צרפת. הבנק קיבל מימון בעיקר באמצעות כסף פרטי, כולל כסף שהושקע על ידי נפוליאון, בעצמו. בעקבות מהפכת 1848 והקמת הרפובליקה הצרפתית השנייה, רוכזו הניהול וההנפקה של הפרנק תחת שלטון צרפת בפריז. יחד עם תיעוש הכלכלה הצרפתית לאורך המאה ה-19, הפך הפרנק למטבע בינלאומי משמעותי. ב-1865 הייתה צרפת חברה מייסדת באיחוד המוניטרי הלטיני, ניסיון מוקדם לאחד כלכלות אירופיות תחת מטבע אחד. האיגוד היה מבוסס על תקן bimetallic, אבל מאוחר יותר נכנס לתוקף תקן המבוסס אך ורק על זהב. ב-1 בינואר 1960 הוכנס לשימוש הפרנק החדש, שהיה שווה 100 פרנקים ישנים. הפרנק הצרפתי נשאר מטבע בינלאומי חשוב לאחר מלחמת העולם השנייה, אך צרפת הייתה תומכת נלהבת של האירו. אמנת מאסטריכט, המשמשת בסיס לאיחוד המוניטרי האירופי, הועברה למשאל עם על ידי הציבור הצרפתי ב-1992. אישור זה העמיד את המדינה על הנתיב להקמת היורו ב-1999, עם החלפה כוללת של הפרנק באירו בשנת 2002. בעת הכנסת האירו לשימוש, הבנק המרכזי האירופי קבע את שער ההמרה הקבוע שלו: 6.55957 פרנק לאירו אחד. ב-1 בינואר 1999 חדל הפרנק הצרפתי לשמש כמטבע חוקי בעסקאות בנקאיות, אך עדיין הותר השימוש בו במזומן. ב-1 בינואר 2002 חדל הפרנק הצרפתי לשמש כמטבע חוקי במזומן, והוחלף סופית באירו. מדיה וקבצים בנושא פרנק צרפתי בוויקישיתוף הפרנק החדש - ניתוח ללא כאבים, חרות, 8 בינואר 1960 Investopedia, What is the French Franc (F) ערך זה הוא קצרמר בנושא צרפת ובנושא כלכלה. אתם מוזמנים לתרום לוויקיפדיה ולהרחיב אותו.
If I Can't Have You

"If I Can't Have You" (בעברית: אם אני לא יכול שיהיה לי אותך) הוא סינגל שהוקלט על ידי הזמר-יוצר הקנדי שון מנדס. השיר יצא לאור ב-3 במאי 2019, על ידי חברת התקליטים איילנד רקורדס, כסינגל מתוך האלבום, Shawn Mendes. השיר יצא בחמישה פורמטים; תקליטור, הורדה דיגיטלית, תקליט 7 אינץ', הזרמת מוזיקה וקלטת שמע. השיר נכתב על ידי שון מנדס, טדי גייגר, סקוט האריס ונייט מרסראו, והופק על ידי מנדס, גייגר, האריס, מרסראו, ולטה ומארק ויליאמס. מנדס התראיין לרדיו ביטס 1, שם אמר כי מתוך 45 שירים שכתב בחצי השנה האחרונה, החליט לבחור בשיר הזה ולהוציא אותו כסינגל. בסמוך לצאתו עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, הועלה לערוץ היוטיוב של שון מנדס ב-3 במאי 2019, בסמוך לצאתו של השיר כסינגל. הקליפ צולם בשחור-לבן, ולאורכו ניתן לראות את מנדס מבצע פעולות יומיות שונות. בפחות משלוש שעות, צבר השיר 1.5 מיליון צפיות. מידע על הסינגל "If I Can't Have You" באתר מיוזיק בריינז סרטון השיר "If I Can't Have You" באתר יוטיוב Shawn Mendes, #IfICantHaveYou May 3rd http://www.canthaveyou.com pic.twitter.com/HrT57ROmR0, @ShawnMendes, ‏2019T12:30 (באנגלית) "If I Can’t Have You” 7” Vinyl I, Shawn Mendes | Official Store (ארכיון) "If I Can’t Have You” Cassette II, Shawn Mendes | Official Store (ארכיון) "If I Can’t Have You” CD III, Shawn Mendes | Official Store (ארכיון) Shawn Mendes – If I Can't Have You (באנגלית), נבדק ב-2019-05-03 Erin Nyren, Erin Nyren, Shawn Mendes Drops New Single ‘If I Can’t Have You’ With Video (Watch), Variety, ‏2019-05-03 (באנגלית) If I Can't Have You, נבדק ב-2019-05-03 ShawnMendesVEVO (2019-05-02), Shawn Mendes - If I Can't Have You, נבדק ב-2019-05-03 www.ariacharts.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) "Ultratop − Goud en Platina – singles 2019". Ultratop. Hung Medien. Retrieved August 9, 2019. www.bpi.co.uk Shawn Mendes "If I Can’t Have You" | IFPI, ifpi.dk The Official New Zealand Music Chart, THE OFFICIAL NZ MUSIC CHART (באנגלית) ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl "Portuguese single certifications – Shawn Mendes – If I Can't Have You" (in Portuguese). Associação Fonográfica Portuguesa. Retrieved August 14, 2019. (ארכיון) Gold/Platinum, איגוד תעשיית ההקלטות הקנדי Shawn Mendes, #IfICantHaveYou May 3rd http://www.canthaveyou.com pic.twitter.com/HrT57ROmR0, @ShawnMendes, ‏2019T12:30 (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-05-08
כביש 3835

כביש 3835 הוא כביש רוחב מקומי באורך של 5 ק"מ במועצה האזורית מטה יהודה, שבמחוז ירושלים, שבמדינת ישראל. הכביש מסתעף מכביש 38 בכניסה הראשית לבית שמש, חוצה את נחל שורק בואכה קיבוץ צרעה ועד למנזר דיר ראפאת. הכביש מקשר לאזור התעשייה של הקיבוץ (המובחן מפארק צרעה ומאזור תעשייה הרטוב הסמוך), יקב טפרברג 1870, מכון גבעת שמש לגמילת נערים מסמים ויקב מוני. הכביש ממוקם בעמק שורק, עובר בין מטעים ושדות וכן מעל אפיק נחל שורק ומסילת הרכבת המחברת בין בית שמש לירושלים, וניתן להגיע ממנו למכון טיהור שפכים של האזור. הגשר הנוכחי מעל לנחל שורק הוקם בשנת 1993[דרוש מקור]. הגשר שקדם לו היה נסגר מספר פעמים בשנה בשל הצפה בעקבות גשמים עזים. בשנת 2017, כחלק משיפוץ המקטע הצפוני של כביש 38, צומת המפגש בין כביש 3835 לכביש 38 הוזז, רומזר וחובר עם הכניסה לבית שמש. כמו כן הוקם גשר מעל מסילת הרכבת. על פי התוכנית, אמור לקום בעתיד מחלף תחת הצומת. מהכביש ניתן להיכנס לדרך הפסלים שביער צרעה (הנשיא). קיבוץ צרעה כביש 38 יקב טפרברג
Punto G

Punto G הוא סינגל שהוקלט על ידי הזמרת-יוצרת הקולומביאנית קרול ג'י, מתוך אלבומה השני, Ocean. השיר יצא לאור ב-4 באפריל 2019, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך האלבום. השיר הגיע אל המקום ה-40 במצעד השירים הלטיניים. השיר נכתב על ידי קרול ג'י, רייטו קולומביאנו ואנדי קליי ומפיקו טרם נודע. השיר הוא שיר בסגנון הפופ הלטיני, המשלב בתוכו גם את סגנון הרגאטון. בשיר יש אזכור לזמרת הקולומביאנית שאקירה ולזמרת האמריקאית ג'ניפר לופז. בנוסף לכך, הועלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה בשידור חי לערוץ היוטיוב של קרול ג'י ב-4 באפריל 2019. בתחילת הקליפ, ניתן לראות את ג'י יושבת על כורסה הנמצאת בתוך סטודיו. לאורכו של הקליפ, ניתן לראות רקדניות ליווי הרוקדות ביחד עם ג'י. נכון לדצמבר 2019, מונה הצפיות של הקליפ עומד על כ-135 מיליון צפיות. סרטון השיר "Punto G" באתר יוטיוב OCEAN, נבדק ב-2019-05-03 Karol G Chart History, Billboard Karol G – Punto G (באנגלית), נבדק ב-2019-05-03 Punto G, נבדק ב-2019-05-03 KarolGVEVO (2019-04-04), Karol G - Punto G, נבדק ב-2019-05-03 2019-06-01, Billboard (בספרדית) http://charts.monitorlatino.com/Login/Index?ReturnUrl=%2ftop20%2fUruguay%2fGeneral%2f20170821 AMPROFON, amprofon.com.mx
הספרות

הספרות - רבעון למדע הספרות הוא כתב עת מדעי לחקר הספרות, ובפרט הספרות העברית, ולתורת הספרות, שיצא לאור על ידי אוניברסיטת תל אביב בשנים 1968–1986. עורכו של כתב העת היה פרופ' בנימין הרושובסקי. בפתח הגיליון הראשון הוצג ייחודו של כתב העת: 'הספרות' אינו דומה לשום כתב עת הקיים בעברית. רבעון זה לא יפרסם יצירות ספרות חדשות, לא יתמסר לביקורת הספרות השוטפת, לא יקדיש את גליונותיו לפובליציסטיקה או לאידאולוגיה. תפקידו מדעי גרידא. לשורת כתבי העת המדעיים המופיעים בארץ ... נוסף עתה כתב עת לחקר הספרות. כדי להבהיר היטב את תחומו של כתב העת, המאמר הראשון שבו, מאת פרופ' הרושובסקי, קרוי "על תחומי מדע הספרות", ומשרטט את הנושאים שבהם עוסק מדע הספרות. עם הכותבים בכתב העת נמנו חברי הסגל האקדמי של החוג לספרות באוניברסיטת תל אביב (מנחם פרי, יוסף האפרתי, מאיר שטרנברג, ישראל לוין ועוד) ובאוניברסיטאות אחרות (שמעון זנדבנק, גרשון שקד, דב סדן, חנא שמרוק ועוד). ק.א.ב., "הספרות" ומדע הספרות, מאזנים כז/א, יוני 1968. (המאמר זמין לצפייה במאגר JSTOR לאחר הרשמה) ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
יאיינצי

יָאיִינְצִי (בסרבית קירילית: Јајинци, בסרבית בכתב לטיני: Jajinci) היא שכונת מגורים ברובע "ווֹזְ'דוֹבָאץ" של בלגרד בירת סרביה. בתקופת מלחמת העולם השנייה ושואת יהודי יוגוסלביה שכן במקום הכפר יאיינצי, אשר בסמוך אליו היה ממוקם גיא הריגה, בו נרצחו ונקברו עשרות אלפי יהודים, סרבים, ובני רומה ממחנות הריכוז: טופובסקה שופה, באנייצה וסיימישטה, וכן מקרב עצורי קלאדובו שאבאץ. במקום שכן כפר חקלאי. לאחר מלחמת העולם השנייה חל גידול מואץ בשטחה של בלגרד, ובראשית המאה ה-21 נכלל המקום בשטחה המוניציפלי, וממוקם בפרווריה. האזור מתאפיין בבתים צמודי קרקע ובצפיפות אוכלוסין נמוכה. באזור שוכן פארק ההנצחה יאיינצי, לזכר קרבנות השואה והנספים מקרב האוכלוסייה הסרבית ובני רומה. בשלהי יוני 1941, כחודשיים לאחר פלישת גרמניה הנאצית ליוגוסלביה, הוקם מחנה הריכוז באנייצה, וב-9 ביולי 1941 נכלאו במקום העצירים הראשונים, רובם חברי המפלגה הקומוניסטית של יוגוסלביה וכן מתנגדי משטר אחרים. בהמשך, הובלו העצורים לכפר יאיינצי והוצאו להורג. בסוף יולי 1941 הוצאו להורג 122 מיהודי בלגרד בעקבות השלכת בקבוק מולוטוב על ידי צעיר יהודי אל עבר רכב גרמני. באוגוסט 1941 הוקם מחנה הריכוז טופובסקה שופה, ובו נכלאו הגברים מקרב יהדות בלגרד. החל מספטמבר הוצאו להורג עצירים מטופובסקה שופה ביאיינצי על ידי כיתות יורים בקצב של 140 עד 400 ליממה. בין ה-9 ל-11 באוקטובר הוצאו להורג כ-2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, חלקם בשטחי יאיינצי, זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים. במקום נרצחו גם יהודים אזרחי יוגוסלביה שנמלטו משטחי סרביה הכבושה לאזורי שליטה אחרים, אשר נעצרו והוסגרו לגרמנים, ומהם 48 מיהודי בלגרד שנמלטו לסקופיה והוסגרו על ידי שלטונות הכיבוש הבולגרי שם. עד סוף נובמבר הוצאו להורג בירי כל הגברים מטופובסקה שופה. במרץ 1942 נכלאו הנשים והילדים מקרב יהודי בלגרד, הבאנאט הסרבי ועצורי קלאדובו-שאבאץ במחנה הריכוז סיימישטה. עד 10 במאי 1942 הומתו כולם באמצעות משאית גז שהובאה במיוחד לכך מגרמניה. כולם נקברו בקבורה המונית ביאיינצי. בין דצמבר 1943 לאפריל 1944 הוצאו גוויות הנרצחים והנקברים במקום ונשרפו על ידי הגרמנים במטרה לטשטש ראיות. ב-20 באוקטובר 1964, יום השנה ה-20 לשחרור בלגרד, נחנך במקום פארק הנצחה לזכר הקרבנות. מדיה וקבצים בנושא יאיינצי בוויקישיתוף מחנות ההשמדה ביוגוסלאוויה המבותרת תחת השלטון הנאצי והפאשיסטי, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 316. מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 99, 104, 127, 399. ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמודים 328-307.
.ms

.ms היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים במונטסראט (טריטוריה בריטית). הסיומת, שנפתחה בשנת 1997, היא סיומת פעילה ונפוצה ביותר בעיקר בקרב תושבי מונטסראט. מיקרוסופט עושה שימוש בסיומת זו כקיצור כתובת לשירותיה, כגון ch9.ms, ו-1drv.ms עבור שירות ה-OneDrive שלה, ובכללי שימוש בכתובת AKA.MS עבור קיצורים לאתריה. אתרים המבוססים או קשורים למיסיסיפי משתמשים אף הם בקיצור זה. סיומת האינטרנט מחולקת לתתי-הסיומות הבאות: .com.ms .net.ms .gov.ms .edu.ms .org.ms מדיה וקבצים בנושא .ms בוויקישיתוף אתר האינטרנט הרשמי של .ms מידע על הסיומת ב-IANA שירות רכישת דומיין שימוש בסיומת MS עבור מיקרוסופט http://1drv.ms/ כגון: http://aka.ms/MFAsetup וכגון: http://aka.ms/Azure/IaaSOpsGuide "Mississippi Company Has Unique Product To Personalize Email Addresses" ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
Nervous

"Nervous" (בעברית: "עצבני") הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-23 במאי 2018, כסינגל החמישי והאחרון מתוך האלבום. עם יציאתו נכנס השיר אל המקום ה-51 במצעד המוזיקה האוסטרלי. השיר נכתב על ידי שון מנדס, ג'וליה מייקלס וסקוט האריס והופק על ידי מנדס וטדי גייגר. השיר הוא שיר בסגנון הפופ, אשר מאפיין את שאר שירי האלבום. ב-22 במאי 2018, פרסם מנדס באינסטגרם שלו את עטיפת הסינגל. בסמוך לצאתו על השיר לרשת הזרמת המדיה ספוטיפיי. הווידאו קליפ המלא שיצא עבור השיר פורסם לראשונה בערוץ היוטיוב של שון מנדס ב-11 ביוני 2018. לאורכו של הקליפ ניתן לראות את מנדס יושב ומנגן בגיטרה כשזוג ידיים מבצעות תנועות בסמוך לכך. נכון למאי 2019, מונה הצפיות של הקליפ עומד על כ-85 מיליון צפיות. מידע על היצירה "Nervous" באתר מיוזיק בריינז סרטון השיר "Nervous" באתר יוטיוב Shawn Mendes Announces New Single 'Nervous' Will Be Released Wednesday, Billboard www.auspop.com.au Shawn Mendes – Nervous (באנגלית), נבדק ב-2019-05-03 The Associated Press, Correction: Music Review-Shawn Mendes review, AP NEWS, ‏2018-05-24 Jem Aswad, Jem Aswad, Album Review: ‘Shawn Mendes’, Variety, ‏2018-05-25 (באנגלית) Shawn Mendes Announces New Single 'Nervous' Will Be Released Wednesday, Billboard Shawn Mendes, נבדק ב-2019-05-03 ShawnMendesVEVO (2018-06-11), Shawn Mendes - Nervous, נבדק ב-2019-05-03 CERTIFICADOS – Pro-Música Brasil, pro-musicabr.org.br
המחלקה הגרמנית

המחלקה הגרמנית היא יחידה של הפלמ"ח שהוקמה בתקופת מאתיים ימי החרדה על מנת להעמיד כוח גרילה שיסייע לבריטים במקרה של ניסיון פלישה גרמני לארץ ישראל, ולהוציא לפועל, במסגרת התוכנית לארץ ישראל שלאחר כיבוש, פעולות גרילה נגד הכובש. המחלקה הגרמנית הוקמה בחודש מאי 1942, בתקופה שהבריטים והיישוב חלקו חשש כי קורפוס אפריקה של הגנרל ארווין רומל, אשר התקדם בצפון אפריקה לעבר מצרים, יחצה את תעלת סואץ ויכבוש את ארץ ישראל. המחלקה הוקמה בתיאום עם הפיקוד הצבאי הבריטי. מפקד המחלקה היה שמעון קוך (לימים שמעון אבידן מפקד חטיבת גבעתי במלחמת העצמאות), יליד גרמניה שעלה ארצה בשנת 1934 בגיל 22. אנשי המחלקה נבחרו מבין עולי מרכז אירופה חניכי התרבות הגרמנית אשר שלטו בשפה הגרמנית כשפת אם. המחלקה נועדה לפעול פעולות גרילה תוך התחזות לאנשי צבא גרמניים. מחנה האימונים של המחלקה ביער משמר העמק היה כדוגמת מחנה צבא נאצי לכל דבר ועניין. השילוט, הדגלים והקישוטים במחנה היו בשפה הגרמנית, בסגנון הזהה לזה המקובל במחנה צבא גרמני. אנשי המחלקה לבשו מדי צבא גרמניים וענדו דרגות צבא גרמני. האימונים, תרגילי הסדר, שפת הפקודות, העגה ואף שירי החיילים היו בשפה הגרמנית ובאופן כמקובל בצבא הגרמני. הנשק והתחמושת היו נשק שלל גרמני. מדריכי המחלקה היו אנשי פלמ"ח אך הצטרפו אליהם גם סמל וקצינים בריטיים. אנשי המחלקה התאמנו בהפעלת כלי נשק, בטקטיקות קרב, בסיירות, בקרב מגע ובשימוש במכשירי קשר. לאחר תקופת האימונים הראשונה הופיע במחנה סרן בריטי שבחן את המחלקה והתרשם מרמת "הגרמניות" הגבוהה שלה. מטרת בואו הייתה לגייס אנשים מן המחלקה ליחידה צבאית בריטית במצרים שכונתה קבוצת החקירה המיוחדת SIG שהורכבה מחיילים יהודים מארץ ישראל, ילידי גרמניה, לביצוע של משימות הדומות לאלו של המחלקה, במסגרת הצבא הבריטי. אנשי המחלקה לא נטו לעזוב את המסגרת הייחודית של הפלמ"ח ולהצטרף לצבא הבריטי, ורק שלושה מהם הסכימו להצטרף ליחידתו של הסרן הבריטי בשובו למצרים. בקיץ 1942, עם התקרבות הצבא הגרמני לאל־עלמיין, נלקחו שניים מאנשי המחלקה: שמעון קוך, מפקד המחלקה, ואלברט זס לשמש כמדובבים במחנה של שבויים גרמניים. עם ניצחון הבריטים בקרב אל־עלמיין השני ב־3 בנובמבר 1942, חלפה סכנת כיבוש ארץ ישראל והסתיים היעוד המקורי של המחלקה לפעולות גרילה בארץ, אם תכבש. המחלקה המשיכה להתקיים לאחר מכן, כאשר מעת לעת פשטו בה שמועות על פעולות העומדות להתבצע על ידה בחזיתות השונות שלא נתממשו. בקיץ 1944 כמעט והתממשה תוכנית לשלוח חלק מאנשי המחלקה לפעולה ביוגוסלביה במסגרת כוחות הגרילה של טיטו. אנשי המחלקה החלו להתאמן לקראת ביצוע התוכנית, אך זו בוטלה בסוף על ידי הבריטים, הן משום שהסתייגו ממשלוח יחידה עברית שלמה לפעולה, והן משום התקדמותו המהירה של הצבא האדום בבלקן. רעיון אחר שנגנז באותה עת מטעמים דומים היה לשלוח את המחלקה להילחם בפולין. עם זאת דן לנר איש המחלקה, ולימים מפקד אוגדה בצה"ל, נבחר על ידי הבריטים להיות בין צנחני היישוב ופעל בהצלחה בקרב הפרטיזנים ביוגוסלביה. כאשר נתברר סופית כי הצבא הבריטי איננו מעוניין בעזרתה של המחלקה באחת החזיתות, פורקה המחלקה ואנשיה פוזרו כלוחמים רגילים ביחידות הפלמ"ח השונות. ספר הפלמ"ח, כרך ראשון, מכונס וערוך בידי זרובבל גלעד, תל אביב: הקיבוץ המאוחד, תשי"ג. מרקוביצקי, יעקב, היחידות היבשתיות המיוחדות של הפלמ"ח, תל אביב, משרד הביטחון, 1989. מדיה וקבצים בנושא המחלקה הגרמנית בוויקישיתוף מדובר כנראה בקפטן הרברט ססיל באק (Herbert Cecil A. Buck) שהיה מפקד קבוצת החקירה המיוחדת
Clout

Clout (בעברית: כוח) הוא סינגל שהוקלט על ידי הראפר האמריקאי אופסט, ביחד עם הראפרית האמריקאית קארדי בי, מתוך האלבום, Father of 4. השיר יצא לאור ב-15 במרץ 2019, כסינגל השני מתוך האלבום. עם יציאתו נכנס השיר אל המקום ה-39 במצעד הבילבורד הוט 100. השיר נכתב על ידי אופסט, קארדי בי, יהושע לואלן, ק. גומרינגר וט. גומרינגר והופק על ידי קוביץ ולואלן גם כן. שיר זה הוא שיתוף הפעולה הרביעי בין אופסט לקארדי בי, כשהשלושה הקודמים לכך הם "Um Yea", "Lick (Remix)" ו-"Drip". בנוסף לכך, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של מיגוס ב-17 באפריל 2019. לאורכו של הקליפ ניתן לראות את אופסט מבצע פעולות שונות, כשמאחוריו מסך בצבע צהוב. בהמשך הקליפ, ניתן לראות גם את קארדי בי. נכון ליולי 2019, מונה הצפיות של הקליפ עומד על כ-250 מיליון צפיות. ב-17 ביולי 2019, אופסט וקארדי בי ביצעו את השיר בתוכניתו של ג'ימי קימל. את השיר הם התחילו ברחוב דמוי שדרת הכוכבים של הוליווד בלוס אנג'לס וסיימו אותו על במה מול קהל רב. מידע על היצירה "Clout" באתר מיוזיק בריינז מידע על הסינגל "Clout" באתר מיוזיק בריינז סרטון השיר "Clout" באתר יוטיוב קיירי סיפוס, בלקליס אלמנזר, יהושוע לואלן, ק. גומרינגר, ט. גומרינגר Chris Malone, Cardi B & Offset Call Out 'Clout' Chasers In New Video, Forbes (באנגלית) australian-charts.com - Offset feat. Cardi B - Clout, australian-charts.com Offset Chart History, Billboard Offset (Ft. Cardi B) – Clout (באנגלית), נבדק ב-2019-05-03 Cardi B & Offset Get Close In Their Steamy “Clout” Video, Genius (באנגלית) FATHER OF 4, נבדק ב-2019-05-03 MigosVEVO (2019-04-17), Offset - Clout ft. Cardi B, נבדק ב-2019-05-03 Cardi B and Offset Perform "Clout" on 'Kimmel', Spin, ‏2019-07-18 "Gold & Platinum - RIAA". RIAA (באנגלית אמריקאית). נבדק ב-2018-02-20.
AEW Fight for the Fallen

Fight for the Fallen הוא אחד מאירועי השלם וצפה של ארגון ההיאבקות All Elite Wrestling‏ (AEW), המשודר אחת לשנה. האירוע הראשון התקיים ב-13 ביולי 2019. הוא שודר בחינם בשירות השידור של B/R Live בצפון אמריקה, כשמנה מסוימת מהכנסות האירוע נתרמה לקורבנות שמתו כתוצאה מאלימות באקדח. האירוע השני בסדרת האירועים ישודר במתכונת של פרק ספיישל אשר ישודר ברשת הטלוויזיה TNT ב-15 ביולי 2020 כחלק מתוכנית הטלוויזיה השבועית של הארגון, Dynamite. הכסף שיגוייס מהאירוע ייתרם למאבק בנגיף הקורונה. אתר האינטרנט הרשמי של AEW AEW חשפו את התאריך ואת האולם לאירוע
הג'ונגל מת מצחוק 2

הג'ונגל מת מצחוק 2 (באנגלית: George of the Jungle 2, "ג'ורג' מהג'ונגל 2") הוא סרט קומדיה והרפתקאות אמריקאי לכל המשפחה, המשמש כסרט המשך לסרט "הג'ונגל מת מצחוק" של חברת וולט דיסני משנת 1997. הסרט בוים על ידי דויד גרוסמן, נכתב על ידי ג'ורדן מופט, והופק על ידי גרג הופמן וג'ורדן קרנר. רוב השחקנים והמדבבים מהסרט הקודם חזרו לשחק גם בסרט זה, מלבד ברנדן פרייזר אותו החליף כריסטופר שואורמן, לזלי מאן אותה החליפה ג'ולי בנץ והולנד טיילור אותה החליפה כריסטינה פיקלס. בסרט זה מככבים גם באמצעות משחק או דיבוב אנגוס ט. ג'ונס, תומאס היידן צ'רץ, ג'ון קליז, מייקל קלארק דאנקן ודי בראדלי בייקר. הסרט הופץ ברחבי העולם להקרנה ביתית. הסרט הופץ לראשונה בארצות הברית ב-21 באוקטובר 2003, ואילו גם בישראל באותה שנה. אורך הסרט הוא כ-87 דקות ושפתו היא אנגלית. הסרט מתרחש שש שנים לאחר סיום הסרט המקורי, בהן ג'ורג' ואורסולה נשאו והביאו ילד לעולם. ביאטריס, אמא של אורסולה, עדיין איננה מקבלת את האהבה של ג'ורג' ואורסולה, ולכן היא זוממת ומיישמת תוכנית מרושעת - להפנט את אורסולה ולגרום לה לעזוב את ג'ורג' ולהחריב את הג'ונגל. החבר'ה מהיער מגיעים ללאס וגאס כדי להציל את אורסולה ולמנוע את השמדת הג'ונגל. כריסטופר שואורמן - ג'ורג' ג'ולי בנץ - אורסולה אנגוס ט. ג'ונס - ג'ורג' ג'וניור תומאס היידן צ'רץ - לייל כריסטינה פיקלס - ביאטריס מרג'יאן הולדן - סאלי אריקה היינאץ - קובלסקי דין וגאס - חקיין של אלביס פרסלי ג'ון קליז - קוף מייקל קלארק דאנקן - אריה ג'ון קאסיר - רוקי / ארמנדו קווין גרוואטרט - טוקי קווין מיכאל ריצ'רדסון - קוף גרפי / שימפנזה טרס מקנייל - טיגריס / כבש פיל די בראדלי בייקר - דקסטר הקוף / תאו מים קית סקוט - מספר שבוע לפני התאריך המקורי של הפצת הסרט, חברת "קטרפילר" תבעה את דיסני מפני שחששה שהסרט יכול לפגוע בסימן המסחרי שלה. חברת "קטרפילר" ביקשה צו מניעה בשביל למנוע את הפצת הסרט, אך היא לא הצליחה לקבל. הג'ונגל מת מצחוק "הג'ונגל מת מצחוק 2", במסד הנתונים הקולנועיים IMDb (באנגלית) "הג'ונגל מת מצחוק 2", באתר נטפליקס "הג'ונגל מת מצחוק 2", באתר AllMovie (באנגלית) "הג'ונגל מת מצחוק 2", באתר Rotten Tomatoes (באנגלית) "הג'ונגל מת מצחוק 2", תסריט הסרט באתר Scripts.com (באנגלית) "הג'ונגל מת מצחוק 2", באתר דיסני+ סרטים (באנגלית) "הג'ונגל מת מצחוק 2", במסד הנתונים הקולנועיים KinoPoisk (ברוסית)
קרחון הקטוריה

קרחון הקטוריה (באנגלית: Hektoria Glacier) הוא קרחון בחוף המזרחי של חצי האי האנטארקטי, בארץ גרהאם שבאנטארקטיקה. הקרחון זורם לכיוון דרום מהר ג'ונסטון, בין הר קוונדארי ורכס זאגראוס, לתוך מפרצון וון, בין קרחון ברניצה שממערב לו, וקרחון גרין שממזרח לו. הקרחון מתנשא לגובה של 351 מטרים מעל פני הים. בשל התמוטטות חלק B של מדף הקרח לארסון בשל התחממות כדור הארץ, התגבר קצב הזרימה של הקרחון ב-14 מ"מ ליום. סר יוברט וילקינס, אשר טס מעל האזור בטיסתו מה- 20 בדצמבר 1928, קרא לאזור הקרחון "פיורד הקטוריה", על שמה של האונייה הקטוריה אשר הביאה אותו לאי דספשן. בעקבות הסקר שנעשה על ידי סקר שטחי חסות איי פוקלנד בשנת 1947, לא נמצאו במקום פיורדים. בסקר נוסף שנערך על ידי סקר שטחי חסות איי פוקלנד בשנית 1955, נמצאו שני "קרחונים ארוכים" ושני "קרחונים קצרים" אליהם התכוון וילקינס, ושמות ה"פיורדים" ניתנו להם. • Christine Petersen, Earth's Changing Climate, P 57 קרחון הקטוריה באתר הסקר הגאולוגי של ארצות הברית קרחון הקטוריה באתר הגאזט האנטארקטי של ממשלת אוסטרליה קרחון הקטוריה באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון הקטוריה מפת אזור קרחון הקטוריה תחזית מזג אוויר עדכנית ארוכת טווח עבור קרחון הקטוריה מידע גאוגרפי והיסטורי מידע על מיקום הר קוונדארי מידע גאוגרפי על מפרצון וון מידע גאוגרפי על מיקום הקרחונים מידע גאוגרפי ראו ב"לקריאה נוספת", בספר Earth's Changing Climate. מידע היסטורי על מפרצון וון
סטורי

האם התכוונתם ל... סטורי (אינסטגרם) – כלי של אינסטגרם הסטורי של אווה – מיזם להנצחת זכר השואה שנעשה באינסטגרם מייפל סטורי – משחק תפקידים מרובה משתתפים מייפל סטורי (אנימה) – סדרת אנימה יפנית שהופקה לטלוויזיה בשנת 2007 בהשראת משחק הרשת מייפל סטורי ג'וזף סטורי – עורך דין ושופט אמריקני, שכיהן בבית המשפט העליון של ארצות הברית במשך 34 שנים פיטר סטורי – כדורגלן אנגלי
.pn

.pn היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בפיטקרן (טריטוריה בריטית). הסיומת, שנפתחה בשנת 1997, היא סיומת פעילה בעיקר בקרב תושבי פיטקרן. הדומיין היה נושא לוויכוח בין תושב האי טום כריסטיאן שגם שימש כמושלו למשך זמן רב, וקיבל מ-ICANN סמכות על הדומיין, לבין ממשלת האי. לבסוף ICANN פתרה את העניין בכך שהעבירה את הסמכות למועצת האי. עלות הרישום לדומיין היא 100$ לשנה החל מהרישום, אך מעט אתרים משתמשים בו והוא משמש בעיקר ככתובת קיצור דרך לאתרים. בנוסף לכך, שימשה הסיומת לקידום מכירות עבור סדרת הסרטים "משחקי הרעב", שמתרחשת במדינה בדיונית בשם פאנאם, עבור הסדרה נרכשו דומיין עבור עיר הבירה (thecapitol.pn) ועבור המהפכה (revolution.pn). סיומת האינטרנט מחולקת לתתי-הסיומות הבאות: .ac.pn .in.pn .co.p .org.pn .net.pn מדיה וקבצים בנושא .pn בוויקישיתוף אתר האינטרנט הרשמי של .pn מידע על הסיומת ב־IANA thecapitol.pn revolution.pn
לנה אגלי

לנה אגלי (בנורווגית: Lene Egeli; נולדה ב-2 במרץ 1987) היא דוגמנית נורווגית. אגלי נולדה בסטוונגר. בשנת 2004 לקחה חלק בתחרות "הפנים של השנה", לאחר מכן השתתפה במספר תחרויות דוגמנות נוספות. ב-2006 השתתפה בתוכנית "Top Model Norge" (הטופ מודל הבאה של נורווגיה) וזכתה במקום השני. בשנת 2008 זכתה בתואר מיס נורווגיה, היא ייצגה את נורווגיה במיס עולם 2008. היא הופיעה בפרסומות בטלוויזיה לחברת הקוסמטיקה רבלון. מדיה וקבצים בנושא לנה אגלי בוויקישיתוף Lene Egeli gjester Waschera (בנורווגית) Camilla Flaatten, - Vil slå Top Model-plassering, Nettavisen (בנורווגית) ערך זה הוא קצרמר בנושא נורווגים. אתם מוזמנים לתרום לוויקיפדיה ולהרחיב אותו.